[{"text_idx": "#000002", "text": "Ko\u0303ik Venemaa olulisemad so\u0303ltumatud vabau\u0308hendused ja inimo\u0303iguste aktivistid olid 2021. aasta lo\u0303puks ta\u0308ielikult maha surutud. U\u0308leja\u0308a\u0308nud aga va\u0308ltisid Kremlile ebamugavaid teemasid. Raport ka\u0308sitleb Vene kodanikuu\u0308hiskonna olukorda Ukraina so\u0303ja puhkedes, so\u0303ja mo\u0303ju u\u0308hiskonnale ja tulevikuva\u0308ljavaateid."}, {"text_idx": "#000004", "text": "Hoolimata u\u0308ha kuhjuvatest to\u0303enditest Venemaa va\u0308gede ra\u0308igete inimo\u0303iguste rikkumiste kohta Ukrainas, on EL otsustanud mitte rakendada uut Magnitski seadust rikkumiste toimepanijate ja ka\u0308suandjate musta nimekirja kandmiseks."}, {"text_idx": "#000005", "text": "Rahvusvahelise relvastuskontrolli arhitektuur on murenenud juba aastaid. Seni veel allesolevad meetmed on kas osaliselt kaotanud oma to\u0303husust vo\u0303i on nende ta\u0308itmine peatatud. Sageli on po\u0303hjuseks Venemaa, kes on ja\u0308tnud enda lepinguja\u0308rgsed kohustused ta\u0308itmata."}, {"text_idx": "#000006", "text": "So\u0303da ja energia varustuskindlus: o\u0303ppetunnid tulevikuks"}, {"text_idx": "#000007", "text": "Venemaa so\u0303da Ukraina vastu on Euroopa geopoliitilises olukorras toonud kaasa mitu po\u0303hjalikku muutust. Mitu ELi liikmesriiki ja institutsiooni u\u0308tles lahti aastaku\u0308mneid kestnud dogmaatilistest po\u0303himo\u0303tetest ning va\u0308ljakujunenud tavadest julgeoleku- ja kaitsepoliitikas, et vastata Venemaa agressioonile ja kaitsta Euroopat. Vastasseis va\u0308ljendub ko\u0303ige selgemini energiavaldkonnas, kuna nii so\u0303ja eel kui ka selle ajal kasutas Venemaa a\u0308ra oma mo\u0303juvo\u0303imu Euroopa energiaturul, et ohjata Euroopa vastumeetmeid, lo\u0303hestada ELi ja takistada liikmesriike suurendamast oma toetust Ukrainale."}, {"text_idx": "#000009", "text": "Selles raportis vaadeldakse, kuidas Venemaa valmistus ta\u0308iemahuliseks sissetungiks Ukrainasse. Ta\u0308psemalt uuritakse Venemaal ja Ukrainas tehtud ettevalmistusi ning pingutusi infova\u0308ljal ja Hiina- suhete arendamist."}, {"text_idx": "#000013", "text": "Ta\u0308iemahulise so\u0303ja esimestel na\u0308dalatel teatas Ukraina, et Moskva vo\u0303imud ku\u0308u\u0308ditavad okupeeritud aladelt lapsi ja kavandavad nende lapsendamist Venemaal. Hiljem on U\u0308RO, Euroopa Julgeoleku- ja Koosto\u0308o\u0308organisatsioon, Euroopa Parlament ja USA va\u0308lisministeerium Ukraina su\u0308u\u0308distusi kinnitanud. Teadaolevate ohvrite hulk kasvab pa\u0308ev-pa\u0308evalt ning hinnangute kohaselt ku\u0308u\u0308ndib riigist va\u0308lja saadetud laste arv juba sadadesse tuhandetesse. Ometi ei ole selle so\u0303jakuriteo peatamiseks tehtud piisavalt ja kahjuks ongi sellises olukorras vo\u0303imalik va\u0308he a\u0308ra teha."}, {"text_idx": "#000014", "text": "Miks Venemaa so\u0303tta la\u0308ks? Kokkuvo\u0303te"}, {"text_idx": "#000015", "text": "Pa\u0308rast Ukraina iseseisvumist 1991. aastal on oht Venemaaga so\u0303tta sattuda mitmel korral pa\u0308evakorda kerkinud ja siis ja\u0308lle vaibunud. Paljude va\u0308lisvaatlejate silmis oli 2014. aastal vallandunud so\u0303da pigem Venemaa toetatud separatistide algatatud hu\u0308briidso\u0303da kui ta\u0308iemahuline so\u0303da ning Minski kokkulepped pidid selle vaigistama. Enne 2021. aasta lo\u0303ppu, mil USA to\u0303i pa\u0308evavalgele to\u0303endid Venemaa so\u0303japlaanidest, uskusid vaid u\u0308ksikud vaatlejad, et Venemaa vo\u0303ib minna Ukraina survestamisest ja hirmutamisest kaugemale. Kui so\u0303da 2022. aasta veebruaris puhkes, ko\u0303las ko\u0303ikjal ku\u0308simus \u201emiks?\u201c."}, {"text_idx": "#000016", "text": "Iraani kaitseto\u0308o\u0308stus: mida on Venemaa jaoks varuks?"}, {"text_idx": "#000017", "text": "Hoolimata ulatuslikest sanktsioonidest, kurnavast islamirevolutsioonist ja so\u0303jast Iraagiga on Iraan suutnud viimastel aastaku\u0308mnetel nullist u\u0308les ehitada iseseisva kaitseto\u0308o\u0308stuse ja na\u0308idata arvestatavat vo\u0303imsust relvasu\u0308steemide tootmisel. Edu algas kolmanda po\u0303lvkonna ha\u0308vitajate ja tankide lihttehnoloogilise po\u0308o\u0308rdprojekteerimisega ning nu\u0308u\u0308dseks on jo\u0303utud suure ta\u0308psusega pikamaa ballistiliste rakettide tootmiseni."}, {"text_idx": "#000018", "text": "Elanikkonnakaitse Ukrainas: esialgsed o\u0303ppetunnid esimestest so\u0303jakuudest"}, {"text_idx": "#000019", "text": "Ukraina relvajo\u0303udude pea igapa\u0308evased positiivsed teated edust rindel on pannud mitmed eksperdid spekuleerima so\u0303ja lo\u0303ppemise aja ja viisi u\u0308le. Ent so\u0303da ja\u0308tkub. Venemaa on vo\u0303tnud sihikule kogu Ukraina tsiviiltaristu ja seeto\u0303ttu on elanikkonnakaitse ja\u0308tkuvalt u\u0308lioluline. Ukraina esimeste so\u0303jakuude kogemus on andnud olulisi o\u0303pitunde, millega elanikkonnakaitse planeerimisel arvestada. Seda ko\u0303ikjal, ent isea\u0308ranis riikides, kellel lasub Venemaa so\u0303jalise agressiooni oht."}]